text: «Новы Час» абвяшчае конкурс для маладых журналістаў імя Аляксея Караля. Матэрыялы прымаюцца да 1 красавіка 2017 года.
  Для таго, каб узяць удзел у конкурсе, не абавязкова мець журналісцкую адукацыю ці досвед журналісцкай працы. Патрэбныя толькі жаданне пісаць, валоданне словам і цікавая тэма. Ваш узрост не павінен быць больш за 30 гадоў.
  Калі вы адпавядаеце гэтым крытэрам, чакаем на вашы матэрыялы. Улічыце, калі ласка, што да ўдзелу ў конкурсе прымаюцца толькі арыгінальныя артыкулы на беларускай мове, якія раней нідзе не публікаваліся. Артыкулы павінны быць праілюстраваныя ўласнымі (вітаецца) ці пазычанымі (з пазначэннем крыніцы) фота.
  Калі вы жадаеце падзяліцца аўдыё- ці відэасюжэтам альбо нават уласным дакументальным фільмам, калі ласка, дасылайце вашы мультымедыйныя матэрыялы. Мы будзем рады пазнаёміць з вашай творчасцю шырокую аўдыторыю і даць карысныя парады.
  КОНКУРСНЫЯ ПРАЦЫ БУДУЦЬ АЦЭНЬВАЦЦА Ў ТРОХ НАМІНАЦЫЯХ:
  найлепшы грамадска-палітычны матэрыял
  найлепшы сацыяльна-эканамічны матэрыял
  найлепшы культурна-гістарычны матэрыял
  Матэрыялы прымаюцца да 1 красавіка 2017 года. Вынікі конкурсу будуць падведзены 20 мая 2017 года, а ўзнагароджанне лаўрэатаў адбудзецца 29 мая 2017 года — у Дзень нараджэння Аляксея Караля.
  Усе матэрыялы, якія пройдуць папярэдні адбор у рэдакцыі «Новага Часу», будуць размешчаныя ў адмысловым раздзеле конкурсу на сайце novychas.by, а некаторыя з іх будуць надрукаваныя ў газеце «Новы Час» і на галоўнай старонцы сайту (удзел у конкурсе азначае згоду на выкарыстанне твора на сайце novychas.by і/ці ў газеце «Новы Час»).
  Трох лаўрэатаў конкурсу імя Аляксея Караля назаве рэдакцыя «Новага часу». Яшчэ трох пераможцаў вызначаць чытачы «Новага часу», шляхам галасавання на сайце novychas.by.
  Лаўрэатаў конкурсу чакаюць каштоўныя падарункі, неабходныя ў прафесійнай дзейнасці, і прапанова далейшай самарэалізацыі ў дружнай камандзе «Новага часу».
  Для ўдзельнікаў конкурсу будуць арганізаваныя майстар-класы, якія правядуць вядомыя асобы Беларусі, сярод якіх гісторык і публіцыст Ігар Мельнікаў («Захапляльная гісторыя»), паэт, літаратарка і аўтарка Валярына Кустава («Рэаліці-шоў і шчырыя размовы па-беларуску»), праваабаронцы Алесь Бяляцкі і Валянцін Стэфановіч («Нясумныя правы чалавека»); журналіст, намеснік рэдактара «Новага Часу» Сяргей Пульша («Як працаваць з навінамі і аналітыкай»); пісьменніца і аўтарка «Новага Часу» Марыя Мартысевіч («Тэксты пра культуру, якія не пакідаюць чытачоў абыякавымі») і іншыя.
  ПАТРАБАВАННІ ДА АФАРМЛЕННЯ МАТЭРЫЯЛАЎ
  Усе тэкставыя матэрыялы дасылайце ў электронным выглядзе на пошту «Новага Часу» [email protected] з пазнакай «КОНКУРС». Адзін канкурсант можа дасылаць некалькі матэрыялаў.
  Файл з конкурснай працай павінен утрымліваць назву артыкула і прозвішча аўтара.
  Памер тэкстаў не павінен перавышаць 6000 знакаў без прабелаў. Памер фота не менш за 800 на 600 і не больш за 2400 на 1800 пікселяў. Фотаздымкі, дасланыя ў якасці ілюстрацыі працы, павінны быць падпісаныя.
  Аўдыё і відэаматэрыялы дасылайце ў выглядзе спасылкі на файлы, размешчаныя ў электронным сховішчы (напрыклад, на гугл-дыск).
  Таксама канкурсант мусіць напісаць кароткі аповед пра сябе (не больш за 500 знакаў) і даслаць свой фотаздымак.
  novychas.by
  Апошняе ў рубрыцы:
  Грамадства
  Цмок: медытацыя на пазбаўленне ад абмежавальных установак
  Цмок у традыцыйнай карціне свету беларусаў — хтанічны вобраз, які ўвасабляе цэласны, яшчэ непадзелены першасвет....
  Грамадства Музыка
  «Самая цудоўная са страт — гэта страта самашкадавання». Света Бень прэзентавала песню з новага альбома
  Беларуская актрыса, спявачка і паэтка Света Бень («Серебряная свадьба») апублікавала ў сваіх сацсетках песню з новага...
  Грамадства
  Мастака Алеся Пушкіна этапавалі ў гродзенскую турму
  22 лістапада мастака Алеся Пушкіна перавялі ў гродзенскую турму № 1 на строгі рэжым, паведамляюць праваабаронцы. Нагадаем,...
  Грамадства
  Дарыце каханне, аптымізм, надзею і веру ў цуд. Карысныя парады, як правільна выбраць падарунак
  Мы гаворым Новы год і маем на ўвазе асаблівую атмасферу, пах ігліцы і мандарынаў, і, вядома, падарункі. Пра што...
  Апошнія навіны
  Грамадства
  Цмок: медытацыя на пазбаўленне ад абмежавальных установак
  Грамадства Музыка
  «Самая цудоўная са страт — гэта страта самашкадавання». Света Бень прэзентавала песню з новага альбома